**Ministru kabineta rīkojuma projekta**

**“Par mērķdotāciju 2021. gadam sadalījumu Inčukalna novadam, Ropažu novadam un Siguldas novadam” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir nodrošināt mērķdotāciju pedagogu darba samaksai un valsts sociālās apdrošināšanas obligātajām iemaksām (turpmāk – mērķdotācija) Inčukalna novadam, Ropažu novadam un Siguldas novadam 2021. gada jūnija, jūlija un augusta mēnešos, lai minēto novadu izglītības iestāžu pedagogi pirms un pēc administratīvi teritoriālās reformas varētu saņemt atalgojumu atbilstoši Darba likuma 69., 73. un 75. punktā noteiktajam.Projekta spēkā stāšanās laiks – 2021. gada 1. jūlijs. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts izstrādāts, pamatojoties uz:- likuma „Par valsts budžetu 2021. gadam” 3. panta otro un piekto daļu;- Administratīvo teritoriju un apdzīvoto vietu likuma Pārejas noteikumu 14.1. un 14.2. apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Administratīvo teritoriju un apdzīvoto vietu likums paredz, ka:* Aglonas novads, kurā ietilpst Aglonas pagasts, Grāveru pagasts, Kastuļinas pagasts un Šķeltovas pagasts, pēc administratīvi teritoriālās reformas (turpmāk – ATR) tiek sadalīts un, sākot ar 2021. gada 1. jūliju, Aglonas pagasts ietilpst Preiļu novadā, bet Grāveru, Kastuļinas un Šķeltovas pagasti - Krāslavas novadā;
* Inčukalna novads, kurā ietilpst Inčukalna pagasts un Vangažu pilsēta, pēc ATR tiek sadalīts un, sākot ar 2021. gada 1. jūliju, Vangažu pilsēta ietilpst Ropažu novadā, bet Inčukalna pagasts ietilpst Siguldas novadā.

Izglītības un zinātnes ministrija (turpmāk – ministrija), pamatojoties uz likuma „Par valsts budžetu 2021. gadam” 3. panta 5. daļā noteikto, šī gada 17. maijā nosūtīja Aglonas un Inčukalna novadiem vēstules, kurās lūdza aprēķināt un līdz šī gada 31. maijam iesniegt ministrijā informāciju par Aglonas un Inčukalna novadiem nepieciešamo finansējumu mērķdotācijām jūnija mēnesī - pirms ATR, lai nodrošinātu pedagogu algu izmaksas un atvaļinājumu naudu par laika periodu līdz 2021. gada 31. augustam, kā arī pēc ATR – jūlijam un augustam, lai jaunizveidotie novadi varētu veikt norēķinus izmaksājot pedagogiem atalgojumu un atvaļinājumu naudu. |
| Ministrija saņēma vēstules no Aglonas un Inčukalna novada, kurās Aglonas novads informēja, ka pēc Valsts kases pārstāvju sniegtā skaidrojuma tiešsaistes seminārā Aglonas un Krāslavas novadam pēc 2021. gada 1. jūlija Aglonas novada pašvaldības budžets tiks konsolidēts Preiļu novada pašvaldības 2021. gada budžetā, un līdz 2021. gada 31. decembrim Preiļu novada pašvaldība veiks mērķdotācijas sadali starp Preiļu novadu un Krāslavas novadu. Pamatojoties uz to, Aglonas novada dome lūdza visu mērķdotācijas summu par jūniju, jūliju un augustu pārskaitīt Aglonas novada domei jūnija mēnesī. Ministrija, atbilstoši Aglonas novada vēstulē paustajam, finansējumu mērķdotācijām par šī gada jūniju, jūliju un augustu pārskaitīja Aglonas novadam. Savukārt Inčukalna novada dome sniedza informāciju, ka no finansējuma, kas nepieciešams jūnijam, jūlijam, augustam, kas kopumā ir 284 689 *euro*, Inčukalna novadam jūnijā nepieciešami 237 240 *euro*, bet, pēc ATR, jūlijā un augustā Ropažu novadam nepieciešami 27 951 *euro*, Siguldas novadam  - 19 498 *euro*.Ņemot vērā minēto, ministrija sagatavojusi Ministru kabineta rīkojuma projektu, kas paredz grozīt likuma „Par valsts budžetu 2021. gadam” 6., 7. un 9.pielikumā apstiprināto mērķdotāciju Inčukalna novadam, kā arī noteikt, jaunizveidotajiem Ropažu un Siguldas novadiem finansējumu mērķdotācijām laikposmam no 2021. gada 1. jūlija līdz 2021. gada 31. augustam. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Inčukalna novada, Ropažu novada un Siguldas novada vispārējās pamatizglītības un vispārējās vidējās izglītības iestāžu, interešu izglītības iestāžu un bērnu no piecu gadu vecuma izglītošanā nodarbinātie pedagogi. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā to, ka pēc ATR jaunizveidotie novadi ir finanšu, mantas, tiesību un saistību pārņēmēji, sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | 2021. gada 17. maijā nosūtītas vēstules Aglonas un Inčukalna novadiem. |
| 3. | Sabiedrības līdzdalības rezultāti | 2021. gada 21. maijā saņemta atbildes vēstule no Aglonas novada.2021. gada 2. jūnijā saņemta atbildes vēstule no Inčukalna novada. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Ministru prezidents Arturs Krišjānis Kariņš

Valsts kancelejas direktors Jānis Citskovskis

Iesniedzējs:

Izglītības un zinātnes ministre Anita Muižniece

Vizē:

Valsts sekretārs Jānis Volberts

Initra Pavloviča, 67047860,

initra.pavlovica@izm.gov.lv